I konkurransen i 1932 om utsmykning av Oslo Nye Krematorium, der Alf Rolfsen vant, ble Storsteins utkast også premiert, og i tillegg innkjøpt til Nasjonalgalleriet. Dette var Storsteins første forsøk på en større dekorativ oppgave. På denne tiden maler Storstein også en rekke bilder i stort format. Bildet «Sittende gutt» (1931) var et av de første bildene Storstein solgte, og prisen var 200 kroner. Han fortsatte å bo på Lindøy, bortsett fra korte opphold i Oslo.